stanford-oval/wikipedia huggingface dataset:
קווינסי ג'ונס
מעורבות חברתית

המעורבות החברתית של ג'ונס החלה בשנות השישים. הוא היה מתומכי התנועה לזכויות האזרח של ארצות הברית ומרטין לותר קינג. ג'ונס היה ממייסדי המוסד למוזיקה אמריקאית שחורה the Institute for Black American Music (IBAM) ושל פסטיבל האומנויות השחורות בשיקגו. במשך השנים שיתף פעולה במיזמים רבים לגיוס תרומות ומופעי צדקה יחד עם בונו, סולן להקת יו 2. הוא ייסד את הקרן "Quincy Jones Listen Up Foundation" ששמה לה למטרה לחנך נוער מנותק ולקרב בני נוער לטכנולוגיה חינוכית. בין היתר יצרה הקרן קשרים בין בני נוער בלוס אנג'לס לבני נוער בדרום אפריקה. ב-2004 הניחו ג'ונס והקרן יחד עם האומות המאוחדות והבנק העולמי את הבסיס למיזם "We Are the Future" שתפקידו לסייע לבני נוער באזורי עימות לחיות חיים מלאי תקוה ולפתח את יכולותיהם.
ג'ונס זכה למספר פרסים חשובים בתחום ההומניטרי, בהם פרס ז'אן הרשולט לפעילות הומניטרית.
עם היבחרו של ברק אובמה לנשיאות ארצות הברית פנה אליו ג'ונס בבקשה שיפתח בממשלו משרה לשר לענייני תרבות והציע את עצמו למשרה.
פרסים והוקרה

מלבד 27 פרסי גראמי והפרס המיוחד "Grammy Legend Award" שהוא עיטור ייחודי ליוצר בתחום המוזיקה הקלה, שהוענק לו ב-1991 ומועמדות לשבעה פרסי אוסקר, זכה ג'ונס גם בפרס שמעניקה מכללת ברקלי למוזיקה לבוגריה, על אף שלמד בה שנה אחת בלבד, והוא נחשב לבוגר המצליח ביותר של המוסד. שמו נכלל ב"היכל התהילה של המחול" ו"היכל התהילה של קליפורניה", הוא נושא דרגת "מפקד" (Commandeur) בלגיון הכבוד הצרפתי על הישגיו ובעל מספר תוארי דוקטור לשם כבוד מאוניברסיטאות ברחבי ארצות הברית. בשנת 2002 זכה בפרס אניספילד-וולף על האוטוביוגרפיה שלו.
הערות שוליים

↑  ארז שוייצר - "התקליטייה", "בוסה נובה" - קווינסי ג'ונס. 1962, באתר הארץ, 31 במרץ 2004
1 2  המוזיקאי ומפיק העל קווינסי ג'ונס הלך לעולמו בגיל 91, באתר ynet, 4 בנובמבר 2024
↑  ספר השיאים של גינס
| זוכי אמי, גראמי, אוסקר וטוני |
| --- | --- | --- |
לפי השנים שעברו מאז קבלת הפרס הראשון ועד קבלת הפרס האחרון
| פרסים תחרותיים | ריצ'רד רוג'רס (1945–1962) ‏•‏‏ הלן הייז (1932–1976) ‏•‏‏ ריטה מורנו (1961–1977) ‏•‏‏ ג'ון גילגוד (1961–1991) ‏•‏‏ אודרי הפבורן (1953–1994) ‏•‏‏ מרווין האמליש (1973–1995) ‏•‏‏ ג'ונתן טוניק (1977–1997) ‏•‏‏ מל ברוקס (1967–2001) ‏•‏‏ מייק ניקולס (1964–2001) ‏•‏‏ וופי גולדברג (1985–2002) ‏•‏‏ סקוט רודין (1984–2012) ‏•‏‏ רוברט לופז (2004–2014) ‏•‏‏ ג'ון לג'נד (2006–2018) ‏•‏‏ אנדרו לויד ובר (1980–2018) ‏•‏‏ טים רייס (1980–2018) ‏•‏‏ אלן מנקן (1990–2020) ‏•‏‏ ג'ניפר הדסון (2006–2022) ‏•‏‏ ויולה דייוויס (2001–2023) |  |
| פרסי כבוד | ברברה סטרייסנד (1963–1970) ‏•‏‏ לייזה מינלי (1965–1990) ‏•‏‏ ג'יימס ארל ג'ונס (1969–2011) ‏•‏‏ הארי בלפונטה (1953–2014) ‏•‏‏ קווינסי ג'ונס (1964–2016) |  |
| --- | --- |
בקרת זהויות :  NLI: 987007452432005171  PLWABN: 9810634204005606  BIBSYS: 1004473  BNE: XX838538  BnF: cb138957406 (data)  CANTIC: a19469639  CiNii: DA13505848  GND: 123946603  ICCU: RAVV089476  ISNI: 0000 0001 1053 1954  LCCN: n86137211  LNB: 000069738  MusicBrainz: 5803c81e-739a-4057-9a5c-cf84e55db630  NDL: 00910006  NKC: ola2002159259  NLA: 35691283  NLK: KAC201933036  NSK: 000068536  NTA: 072753552  RERO: 02-A003430043  SELIBR: 217256  SNAC: w6736vb4  SUDOC: 077721896  Trove: 1044457  VIAF: 34643563   WorldCat (עם VIAF): 34643563
הלדר לופש

הלדר פיליפה אוליביירה לופש (בפורטוגזית: Hélder Filipe Oliveira Lopes; נולד ב-4 בינואר 1989) הוא כדורגלן פורטוגלי המשחק בעמדת המגן השמאלי בהפועל באר שבע מליגת העל.
קריירה

לופש נולד בווילה נובה דה גאיה שבמחוז פורטו, פורטוגל, ושיחק בקבוצות נוער מקומיות. אחיו התאום הוא הכדורגלן טיאגו לופש. בקיץ 2008 עבר לפארמה והתאמן עם הקבוצה הבוגרת, אך לא שיחק במדיה.
בינואר 2009 חזר לפורטוגל, ושיחק במירנדלה, אוליביירה דה דורו ואספיניו מהליגות הנמוכות.
בקיץ 2011 חתם בטונדלה, ובתום העונה העפיל איתה לליגה הפורטוגלית השנייה.
ב-5 ביולי 2012 חתם לשנתיים בביירה-מאר מליגת העל הפורטוגלית. הוא ערך את הופעת הבכורה שלו בקבוצה ב-30 בספטמבר 2012, בתיקו 1–1 עם ויטוריה סטובל.
ב-28 ביוני 2013 עבר לפאסוש די פריירה, גם היא מליגת העל. ב-3 בינואר 2015 הבקיע את שער הבכורה שלו בליגה, בהפסד 1–2 לריו אבה.
ב-31 במאי 2016 חתם על חוזה לשנתיים בלאס פאלמאס מהלה ליגה. הוא ערך את הופעת הבכורה שלו במדי הקבוצה ב-1 באוקטובר 2016, כשפתח בהרכב בתיקו 2–2 עם אוססונה.
ב-27 ביולי 2017 עבר בהעברה חופשית לא.א.ק. אתונה. באותה עונה שותף לופש ב-31 משחקים בכל המסגרות, וזכה עם הקבוצה באליפותה הראשונה מאז 1994.
ב-29 בספטמבר 2018, במשחק נגד OFI כרתים, קרע לופש את הרצועה הצולבת הקדמית, ונעדר עד לתום העונה. ב-8 בינואר 2019 האריך את חוזהו עד ליוני 2022.
ב-27 באוגוסט 2021 חתם לשנתיים בהפועל באר שבע מליגת העל.
תארים

אליפות יוון: 2017/18
גביע המדינה: 2021/22
אלוף האלופים: 2022
הערות שוליים

↑  "Criza fara sfarsit la CFR, jucatori din liga a II-a portugheza, Tiago Lopes ultimul venit in Gruia" [Crisis without end at CFR, players from the second Portuguese league, Tiago Lopes the last one that arrived in Gruia] (ברומנית). Stirile Pro TV. 27 בינואר 2014. נבדק ב-14 בספטמבר 2017. {{cite web}}:  (עזרה)
↑  "FOTO EXCLUSIV E dorit de "caini" si e rivalul FCSB, dar anunta: "Steaua n-are cum sa rateze titlul"" [EXCLUSIVE PHOTO He is wanted by "the dogs" and he is the rival of FCSB but announces: "Steaua cannot miss the title"]. Gazeta Sporturilor (ברומנית). 19 באפריל 2017. נבדק ב-14 בספטמבר 2017. {{cite news}}:  (עזרה)
↑  "Defesa Hélder Lopes é reforço por duas temporadas" [Defender Hélder Lopes is an addition for two seasons]. O Jogo (בפורטוגזית). 5 ביולי 2012. נבדק ב-25 ביוני 2016. {{cite news}}:  (עזרה)
↑  "Meyong empata Beira-Mar a 11 minutos do final" [Meyong draws Beira-Mar 11 minutes from time]. Público (בפורטוגזית). 30 בספטמבר 2012. נבדק ב-8 באוגוסט 2018. {{cite news}}:  (עזרה)
↑  Frederico, Francisco (28 ביוני 2013). "P. Ferreira: Hélder Lopes (ex-Beira Mar) por duas épocas" [P. Ferreira: Hélder Lopes (ex-Beira Mar) for two seasons] (בפורטוגזית). Mais Futebol. אורכב מ-המקור ב-18 בספטמבר 2016. נבדק ב-25 ביוני 2016. {{cite web}}:  (עזרה)
↑  Marques, Sara (3 בינואר 2015). "P. Ferreira–Rio Ave, 1–2 (crónica)" [P. Ferreira–Rio Ave, 1–2 (report)] (בפורטוגזית). Mais Futebol. נבדק ב-25 ביוני 2016. {{cite web}}:  (עזרה)
↑  "La UD Las Palmas ficha al lateral izquierdo portugués Hélder Lopes" [UD Las Palmas sign Portuguese left back Hélder Lopes] (בספרדית). UD Las Palmas. 31 במאי 2016. נבדק ב-25 ביוני 2016. {{cite web}}:  (עזרה)
↑  Martínez de Zúñiga, Uxue (1 באוקטובר 2016). "David García silencia El Sadar con un gol en el 92'" [David García silences El Sadar with 92nd-minute goal]. Diario AS (בספרדית). נבדק ב-17 בדצמבר 2016. {{cite news}}:  (עזרה)
↑  Tsakiris, Giorgos (21 ביוני 2017). "Κι επίσημα στην ΑΕΚ ο Λόπες! (pic)" [Lopes at ΑΕΚ officially! (pic)] (ביוונית). Gazzetta. נבדק ב-21 ביוני 2017. {{cite web}}:  (עזרה)
↑  "ΑΕΚ-Λεβαδειακός 2–0: Πρωταθλήτρια εν αναμονή" [AEK-Levadiakos 2–0: Champions await] (ביוונית). Onsports. 22 באפריל 2018. נבדק ב-29 בספטמבר 2018. {{cite web}}:  (עזרה)
↑  Tsilis, Kostas (29 בספטמבר 2018). "Φόβοι για ρήξη πρόσθιου χιαστού στον Λόπες!" [Anterior cruciate rupture fears for Lopes!] (ביוונית). Sport 24. נבדק ב-29 בספטמבר 2018. {{cite web}}:  (עזרה)
↑  Tsilis, Kostas (8 בינואר 2019). "Στην ΑΕΚ μέχρι το 2022 ο Έλντερ Λόπες" [Hélder Lopes at AEK until 2022] (ביוונית). Sport 24. נבדק ב-12 בינואר 2019. {{cite web}}:  (עזרה)
מילון בן-יהודה

מילון הלשון העברית הישנה והחדשה, הידוע יותר בכינויו מילון בן־יהודה, הוא מילון עברי היסטורי חשוב של השפה העברית. כרכיו הראשונים, שיצאו לאור החל ב-1908, נערכו בידי אליעזר בן-יהודה, כחלק מפעילותו להחייאת הדיבור העברי בארץ ישראל. לאחר מותו של בן־יהודה הושלם המילון בידי משה בר-נסים וחוקרי העברית משה צבי סגל ונפתלי הרץ טור-סיני, והכרך האחרון שלו יצא לאור ב-1959‏. אף על פי שהקביעות המדעיות שלו מתקבלות בהסתייגות מסוימת במחקר האקדמי, הוא נחשב כלי עזר חשוב למחקר היסטורי של העברית, בעיקר בזכות המאגר הרחב של מובאות וציטוטים מכל רובדי הלשון העברית המצורפים לכל ערך בו.
לידתו של המילון

בצעירותו למד אליעזר בן-יהודה בישיבה ושם הכיר את השפה העברית. בשיחות שקיים עם ידידים בליטא, ארץ הולדתו, נאמר לו כי היהודים אינם עַם משום שאינם דוברים לשון אחת. שיחות אלו סייעו בגיבוש תפיסתו הייחודית, שגרסה כי שני דברים יאחדו את היהודים לעם במלוא מובן המילה: ארץ ישראל והשפה העברית. תפיסה זו באה לידי ביטוי במאמר "שאלה לוהטה" שפרסם ב-1879 בעיתון "השחר". כעבור שלוש שנים כתב בעיתון "חבצלת": "עוד לא הייתה עֵת לישראל מיום צאתו מארצו אשר האחדות הייתה דרושה לו כהיום. דבר גדול וכבד מאוד עלינו לעשות הפעם, אשר לא בכוח איש אחד ואף לא בכוח אלפי אנשים ייעשה, כי אם בכוח כל העם כולו. אך האחדות הזאת לא תהיה לו בלתי אם שפה אחת ידבר, ושפה אחרת מבלעדי שפת אבותיו לא תיתן לו האחדות הזאת".
בסוף המאה התשע-עשרה הייתה השפה העברית שפה כתובה בלבד וחלקים ואישים מהציבור היהודי בארץ-ישראל ובגולה לא חפץ בה כשפת דיבור‏. אף על פי כן סבר בן-יהודה, כי ניתן לחנך את העם להאמין בשפה ולהשתמש בה. הספק היחיד בלבו נגע ליכולת להחיות את העברית, שלא דוברה במשך שנים רבות, ולהתאימה לתקופתו. הוא חקר ושאל מומחים ללשון אם תהליך החייאה כזה קרה בעבר ונענה בשלילה. בן-יהודה טען שהדבר קשה אך ניתן לביצוע. הוא החליט לבדוק זאת באמצעות ניסיון עצמי והחל לדבר עברית, אולם עד מהרה הבחין כי אוצר-המילים שבפיו מוגבל. הוא פתח בחיפוש אחר מילון עברי עשיר בערכים, אך כל המילונים שמצא לא התאימו לדיבור במאה התשע-עשרה.
בשלב זה החליט בן-יהודה לכתוב ספר אשר יכלול מילים שימושיות בעברית. בתחילה רשם לעצמו את שמות הכלים ממסכת כלים שבמשנה, ולאחר מכן החל לכתוב גם מילים פחות נפוצות בשפה שבהן נתקל. לפני שהכריע בשאלה כיצד לקרוא לספר חלה במחלת השחפת, הפסיק את לימודי הרפואה ועבר לאלג'יר. שם שוחח עם יהודי הקהילה בעברית בלבד ועקב כך השתפרה לשונו. לאחר שהחלים עזב את אלג'יר ועבר לארץ-ישראל.
כוונתו המקורית של בן-יהודה לא הייתה לכתוב מילון כמו אלו שאנו מכירים כיום, אלא לחלק את המילים לפי קבוצות: בערך "אילן" יופיעו שמות העצים השונים, בערך "מטבח" יופיעו שמות כלי-המטבח השונים וכן הלאה. הערך הראשון שכתב במתכונת זו היה "אֶבֶן", אשר פורסם בעיתון "חבצלת". לאחר פרסום הערך הבין בן-יהודה כי כדי להגשים את חזונו, שהעם כולו ידבר בעברית, אין הוא יכול להסתפק ברשימות כמו אלו שכתב עד כה. לכן הוא פנה להגדיר כל מילה ומילה, אך נרתע מגודל העבודה שתידרש לשם כך, והחליט להתמקד במילים הקשות שהיו קיימות מחלוקות לגבי משמעותן.
העבודה על המילון נדחקה הצדה עקב מאמציו של בן-יהודה להחיות את הלשון העברית: הוא פעל רבות לשכנוע משפחות יהודיות לדבר עברית בלבד, ייסד בשנת 1890 את ועד הלשון העברית (שהתפרק לאחר שנה) והמשיך בעריכת עיתונים עבריים אחדים. ב-1894 נאסר על ידי השלטון העות'מאני לאחר שתושבי ירושלים העלילו עליו כי הסית למרד: כשחותנו של בן יהודה, שלמה יונאס, פרסם לקראת חנוכה 1893 מאמר לאומי זהיר בעיתון "הצבי", ובו קרא לחגוג את חנוכה כחג של גבורה יהודית על רקע התעוררות הרעיון הציוני, הוא חתם במילים: "לאסוף חיל ללכת קדימה". החרדים, שפירשו בטעות מילים אלה ככוונה להקים צבא שימרוד בטורקים, הלשינו לשלטון העותמאני על בן יהודה כעורך העיתון. בתגובה נשלח בן יהודה למעצר שלפני משפט בבית מעצר בירושלים העתיקה. לפי ההערכות, בן יהודה ישב במעצר במשך כשבועיים לפני ששוחרר בעזרתו של הברון רוטשילד. עם זאת נאסר עליו להוציא מחדש את עיתונו "הצבי". הזמן שהתפנה אפשר לו להקדיש את כל-כולו לכתיבת המילון.
כתיבת המילון > דוגמה מתוך המילון

כדוגמה לערך הכולל את מרבית המרכיבים שתוארו לעיל:

אֲבִיּוֹנָה
1 ש"נ, – כמו אֶבְיוֹנָה שלמעלה, והוא פרי הצלף; ומפני שהאמינו שפרי זה מעורר התיאבון והתאוה2 - השתמשו במלה זו במשמעה של תשוקה ותיאבון ותאות בשרים: Gelüste; appétit, désir charnel; sexual desire: ”וינאץ השקד ויסתבל החגב ותפר הָאֲבִיּוֹנָה3 כי הלך האדם אל בית עולמו (קהלת יב ה)”. – והשתמשו הסופרים הרבה במשמעה מיוחדה זו של תאוה: ”עד ימי הזקנה שתופר האביונה (שו"ת בשמ' ראש קכ)”. ”הנה בן נולד לך אחרי הפרת האביונה (איגרת איל' אהב' לר"ש אוליוירו)”... – והשתמש ר"א קליר במלה זו במשמעות כח אבות, זכות אבות: ”אודה כהופרה הָאֲבִיּוֹנָה 4 (ר"א קליר, קינות לתשעה באב, אאדה עד חוג שמים)”.


(הערות בן-יהודה): 1 אין חבר למשקל זה, זולת שע"פ מגדּוֹן, ועם י נראה: שְׁפִיפוֹן, יְשִׁימוֹן. והייתה דעת ר' אדונים בן תמים, כי אֲבִיּוֹנָה הוא הקטנה מן אֶבְיוֹנָה, אמר וזו לשונו: ואֶבְיוֹנָה לשון נקבה, ואם תצעירנה תהי' אֲבִיּוֹנָה, וכן מלת אֲמִינוֹן (ראב"ע על קהלת יב ה), ואעפ"י שהראב"ע דחה דקדוק זה, מכל מקום, כיוון שרוב המדקדקים הסכימו שאֲמִינוֹן היא הקטנה מן אַמְנוֹן, שכן היא צורת ההקטנה בערבית למשקל פעלון, אפשר לקבל דעת ר' אדונים בדקדוק מלה זו...
2 אמר אבן סינא: והוא חריף חד וכו', ויוסיף במשגל (קאנון לוח הסמים (אנ'), ערך כבר -caper - פרי הצלף)...
3 תרגום השבעים וכן וולגטה תרגמו במשמעות: פרי הצלף. מדרש רבה (ויקרא רבה): זו התאוה המטילה שלום בין איש לאשתו שהיא בטלה. רס"ג פרש מלשון המשנה: אביונות. ר"י גיאת תרגם: "אל-שהוה", רוצה לומר: התאוה. וכן מנחם, ריב"ג, רש"י, רד"ק, רלב"ג, וכמו כן רוב החדשים במשמעות: חפץ ותאוה ותאות בשרים. ראב"ע מלשון: בינה, והכונה לרוח האדם. ויש פרשו: הנפש, הנשמה.
4 מדרש רבה על פסוק זה: האביונה זו זכות אבות.
המילון לאחר מות בן-יהודה

בן-יהודה השאיר אחריו חומר רב שדרש עריכה. לאחר מותו פעלו חמדה אלמנתו ואהוד בנו להוצאה לאור של הכרכים שנכתבו אך לא פורסמו וכן למציאת חוקרים שישלימו את הכרכים החסרים. בתקופה זו המשיך לעבוד על כתיבת המילון עוזרו של בן-יהודה, משה בר-נסים. בשלב זה כבר הוכן הכרך השישי לדפוס, נשלמה כתיבתו של הכרך השביעי ונכתבו רוב הערכים בכרך השמיני. הכרך השביעי יצא לאור בסיועה של "קרן אמונים לאליעזר בן-יהודה". בתקופה זו קיבל המילון את הכינוי "מילון בן-יהודה".
במהלך פרעות תרפ"ט בירושלים נאלצו תושבי תלפיות לנטוש את השכונה מחשש לשלומם. היו אלה אלמנתו חמדה בן יהודה וידיד המשפחה, העיתונאי ישעיהו קרניאל (עזמות), שיצאו בלווי כח משטרה בריטי לבית אב"י בשכונה ובמבצע בזק חילצו בארגזים את טיוטות המילון טרם שהספיקו הפורעים הערבים להגיע אל הבית.
את הכרך השמיני ואת הכרך התשיעי ערך חוקר לשון המקרא ולשון חז"ל פרופסור משה צבי סגל. סגל סיים לערוך כרכים אלו בשנת 1931. בשנת 1938 הוקמה "האגודה לסיום מילון הלשון העברית לאליעזר בן-יהודה", שהייתה אחראית לגיוס כספים כדי לממן את פרסום הכרכים החסרים. את שבעת הכרכים הבאים ואת כרך המבוא ערך נשיא האקדמיה ללשון העברית, פרופסור נפתלי הרץ טור-סיני (טורטשינר). טור-סיני השלים את המילון בשנת 1959. לבסוף כלל מילון בן-יהודה 17 כרכים (כולל כרך המבוא).
הן סגל והן טור-סיני היו אחראים לכתיבת הערכים המקראיים שלא כתב בן-יהודה ועל כתיבת הערכים שלאחר המקרא בכרכים שעליהם הופקדו. תרומתם להשלמתו של המילון הייתה רבה: בכרך העשירי לבדו כתב טור-סיני בעצמו יותר מ-250 ערכים מקראיים. לפעמים הוסיפו סגל וטור-סיני לערכיו של בן-יהודה מובאות ממקורות קדומים שהתגלו מאז מותו, אך שניהם הקפידו שלא לכלול במילון מילים שחודשו לאחר מותו. הערותיהם מופרדות מהערותיו של בן-יהודה ומסומנות בסוגריים מרובעים.
תרומתו של מילון בן-יהודה

מילון בן-יהודה היה המילון הנפוץ והמקיף ביותר לשפה העברית בקרב העם עד שפורסם "המילון החדש", מילונו של אברהם אבן-שושן. המילון תרם רבות למחקר הלקסיקלי של השפה העברית. הוא משמש עד היום כמילון המדעי הרחב ביותר בעברית וחוקרי מקרא ולשון נוהגים לעיין בו בשל המובאות הרבות מן המקורות שהוא כולל. יתרה מכך, מילון בן-יהודה משמש כמסמך היסטורי המתעד את התפתחות העברית במחצית השנייה של המאה התשע-עשרה ובתחילת המאה העשרים.
הערות שוליים

↑  מתיה קם,נורית אלרואי, אליעזר בן יהודה, באתר "תרבות•il"
↑  מילונו הגדול של בן יהודה, באתר האקדמיה ללשון העברית, ‏17 ביולי 2014
↑  ראובן מירקין, פרקים בתולדות המילונות העברית החדשה – מאמר שני: מילון בן-יהודה, לשוננו נד (תש"ן), עמ' 311–323. ראו לדוגמה בעמודים 8–9 אודות ביקורתו של ח. נ. ביאליק אודות ריבוי המקורות המופרז לדעתו, שנקט אליעזר בן יהודה במילון
↑  המילה העברית הראשונה שחידש בן־יהודה – מִלּוֹן, באתר האקדמיה ללשון העברית, ‏7 בינואר 2018
↑  אליעזר בן יהודה, ב"אנציקלופדיה יהודית" באתר "דעת", בערך מצוין כי בישיבה נחשף לספר דקדוק עברי אשר משך אותו לתחום זה, ובנוסף היה הדבר בהסכמת ראש הישיבה שהיה משכיל בסתר ומזוהה עם עניין הדקדוק העברי.
↑  ציטוט מ-הקדמה ל"מבוא הגדול" למילון בן-יהודה באתר "פרויקט בן-יהודה": "ואמרתי רק מה שלמדתי מפי רבותי, חכמי המדינות שקראתי ספריהם ושמעתי דבריהם, ועל הטענה שאין היהודים עתה עם ואינם יכלים להיות עם, מפני שאינם מדברים לשון אחת"
↑   מתיה קם, אליעזר בן יהודה – מחייה השפה העברית, באתר הספרייה הווירטואלית של מטח
↑  אליעזר בן-יהודה, שאלה לוהטה, באתר "פרויקט בן-יהודה"
↑  בן יהודה, תחית שפת עברית, חבצלת, 5 במאי 1882
↑  ראן כאן לדוגמה על סיבות שונות להתנגדות לדיבור בשפה העברית. פסקה "התנגדות לשמוש העברית כשפת יום יום"
↑  אליעזר בן-יהודה, יצירת מלים חדשות בלשוננו, באתר "פרויקט בן-יהודה" - מאמר שבו מתמודד בן יהודה עם ביקורות על חידוש השפה
↑  מתוך מאמר על דבר החינוך של אליעזר בן יהודה באתר "פרויקט בן-יהודה": " הבה! אקרא עוד הפעם, הבה ונהיה לאנשים! נאזר עוז להוחיל דבר גדול ונשגב: – אף כי נגדלו יביא מֹרך בלבנו ויפחידנו. היום יש לאל לעשות ומעשינו יצליח בידנו. "
↑  הקדמה ל"מבוא הגדול" למילון בן-יהודה באתר "פרויקט בן-יהודה" - ראו סוף חלק א
↑  מיכל מרגלית, מאב"י שבכלא: נחשף מכתב של בן יהודה לבנו, באתר ynet, 3 בדצמבר 2013
↑   זהר שביט, הקשיים בהשגת מימון לפרסום המילון, באתר הארץ, 14 בדצמבר 2022
↑  קישור לערך בפרויקט בן-יהודה
↑  להשוואה, הגדרת הערך בויקימילון
↑  עיתון "דאר היום", 6.12.1931, עמ' 3, האתר לזכר ישעיהו קרניאל
| --- | --- |
ערך טוב: 
מודעה שפורסמה בשנת תרמ"ט בעיתון "המגיד" ובה ביקש בן-יהודה גישה לספרים שנכתבו בעברית.
בן-יהודה עובד על המילון ולפניו שלט שבו נכתב "הזמן קצר, המלאכה מרובה"
עמוד מתוך המילון
סימונם של הערכים במילון. ערכי המקרא לא סומנו בסימן מיוחד.
מילון בן-יהודה
עסקת הנשק האמריקאית-סעודית

עסקת הנשק האמריקאית–סעודית הוכרזה ב-20 במאי 2017 ובמסגרתה חתמו נשיא ארצות הברית, דונלד טראמפ ומלך ערב הסעודית, סלמאן על סדרת הסכמים במסגרתם תמכור ארצות הברית לסעודיה נשק שעלותו תגיע בתום תקופה בת 10 שנים לכ-350 מיליארד דולרים (בנוסף לנשק בעלות של כ-110 מיליארד דולרים שתקבל באופן מיידי), במסגרת ההסכם תקבל סעודיה טנקים, מערכות מכ"ם, מערכת הגנה מפני טילים ומערכות אבטחת סייבר מתקדמות, ההסכם נתפס כניסיון לצמצם את השפעת איראן באזור המזרח התיכון. ההסכם תואר בתקשורת האמריקאית והסעודית כנקודת ציון חשובה ביחסי ארצות הברית-ערב הסעודית.
עד אוקטובר 2018 רכשה ממשלת סעודיה כבר נשק כשווי של כ-14.5 מיליארד דולר, מנגד במהלך אותה שנה טען טראמפ כי העסקה תיצור כמיליון משרות בארצות הברית.
רקע

ערב הסעודית נחשבת כבעלת ברית מרכזית של ארצות הברית במזרח התיכון, כוחות הביטחון הסעודים משתמשים באופן תדיר בציוד, הכשרה ושירותים אמריקאים. בין השנים 2011 ל-2015 סעודיה הייתה היעד לקרוב לכ-10% מכלל הייצוא של כלי נשק אמריקאיים.
ב-2016 הציע ממשלו של הנשיא האמריקאי, ברק אובמה לממשל הסעודי סדרה של עסקאות נשק שכוללות ספינות מלחמה, מסוקים ומבני תחזוקה בשווי של כ-115 מיליארד דולרים.
עם זאת חרף הקשר החם וההיתכנות שבהעסקה, חלקים מסוימים ממנה נגנזו על ידי הממשל בדצמבר 2016 (חודשיים לפני השבעתו של הנשיא הנבחר, דונלד טראמפ וסיום כהונתו האחרונה של הנשיא היוצא, אובמה) וזאת לאחר אירוע בו כוחות סעודים התקיפו אווירית יעדים בתימן בהם הלוויה בבירה התימנית, צנעא. בתקיפה נהרגו למעלה מ-140 בני אדם. התקיפה גרמה למשבר ביחסים בין ארצות הברית לסעודיה ובעקבותיה הודיע הממשל האמריקאי כי הוא מתכוון לבחון את הפסקת הסיוע הצבאי בין המדינות.
החתימה על העסקה התרחשה בפסגה מדינית שנערכה בריאד והייתה חלק מסדרת הביקורים של טראמפ שערך בוותיקן, בישראל וכאמור בסעודיה.
תגובות לעסקה > תגובות במערכת הפוליטית האמריקאית

נשיא ארצות הברית, דונלד טראמפ התייחס בקצרה להסכם ואמר כי "זה היה יום עצום עבור ארצות הברית, השקעות עצומות בארצות הברית, מאות מיליארדי דולרים של השקעות לארצות הברית ומשרות, משרות, משרות".
חברת בית הנבחרים הדמוקרטית מטעם מדינת הוואי, טולסי גבארד מתחה ביקורת על המהלך ואמר כי "ערב הסעודית היא מדינה שמפרת זכויות אדם הן בשטחי המדינה והן בשטחי מחוץ אליה, גבארד הוסיפה וטענה כי לממלכה הסעודית יש היסטוריה ארוכה של תמיכת בארגוני טרור שמאיימים על העם האמריקאי.
הסנאטור הרפובליקני ג'ון מקיין אמר לרשת התקשורת הקטרית אל-ג'זירה ש"הסעודים נמצאים במלחמה בתימן והם זקוקים לכלי נשק, אם אתה רוצה לנצח, אתה צריך נשק - אנחנו במלחמה".
תגובות לעסקה > תגובות בעולם

איראן איראן: המנהיג העליון של איראן, עלי ח'אמנאי התייחס להסכם וכינה את סעודיה "פרה הנחלבת" על ידי ארצות הברית.
ישראל ישראל: שר האנרגיה הישראלי, יובל שטייניץ הביע דאגה לאחר ההכרזה על הסכם ואמר באחת מישיבות הממשלה כי "מאות מיליוני דולרים של עסקאות נשק זה דבר שאנחנו צריכים לקבל עליו הסברים. סעודיה היא מדינה עוינת ואנחנו צריכים לדאוג שהיתרון הצבאי האיכותי של ישראל נשמר. אני מקווה שנקבל על כך תשובות ברורות. זה בהחלט דבר שצריך להטריד את מנוחתנו".
תימן תימן: בתימן יותר מ-10,000 תימנים מחו על העסקה במחאה שנערכה בצנעא, במקביל הכוחות החות'ים ירו טיל בליסטי לעבר ריאד.
הערות שוליים

↑  וואלה! חדשות, ‏הביקור בסעודיה: טראמפ חתם על עסקת נשק ב-110 מיליארד דולר, באתר גלובס, 20 במאי 2017
↑  "Trump signs $110B defense deal, receives warm welcome in Saudi Arabia". UPI (באנגלית). ארכיון מ-2017-05-21. נבדק ב-2017-05-21.
↑  "The truth about President Trump's $110 billion Saudi arms deal". abc news. נבדק ב-2017-05-21.
↑  Lee, Carol E.; Stancati, Margherita (2017-05-20). "Donald Trump, Saudi Arabia Sign Agreements in Move to Counterbalance Iran". Wall Street Journal. ISSN 0099-9660. ארכיון מ-2019-02-17. נבדק ב-2017-05-21.
↑  "What's the goal of America's arms deal with Saudi Arabia?". ABC News (בAustralian English). 2017-05-21. ארכיון מ-2019-05-10. נבדק ב-2017-05-21.
↑  "Tillerson hails 'historic moment' in U.S.-Saudi relations". POLITICO. ארכיון מ-2017-05-20. נבדק ב-2017-05-21.
↑  Jeremy Diamond; Barbara Starr (12 באוקטובר 2018). "Trump's $110 billion Saudi arms deal has only earned $14.5 billion so far". CNN. נבדק ב-21 באוקטובר 2018. {{cite web}}:  (עזרה)
↑  ""It's not going to create or take away a single job": why Trump's excuse on the Saudis doesn't hold up". 21 באוקטובר 2018. נבדק ב-4 בנובמבר 2018. {{cite web}}:  (עזרה)
↑  "How strained are US-Saudi relations?". BBC News. 20 באפריל 2016. ארכיון מ-2019-04-17. נבדק ב-2020-11-18. {{cite news}}:  (עזרה)
↑  "U.S.-Saudi Relations". Council on Foreign Relations. נבדק ב-2018-03-09.
↑  Bayoumy, Yara (2016-09-07). "Obama administration arms sales offers to Saudi top $115 billion". Reuters. נבדק ב-2018-03-09.
↑  "America 'agrees to stop selling some arms' to Saudi Arabia (אורכב 01.04.2019 בארכיון Wayback Machine)". The Independent. 13 December 2016.
↑  "Gabbard condemns arms sale to Saudi Arabia | Asian American Press". aapress.com (באנגלית אמריקאית). נבדק ב-2017-05-21.
↑  "Iran's Supreme Leader Says Saudi Arabia Is a 'Cow Being Milked' by U.S." Time. נבדק ב-2017-05-27.
↑  ynet, עסקת הענק שמטרידה את ישראל: אלו מערכות הנשק שטראמפ מוכר לסעודים, באתר ynet, 21 במאי 2017
↑  "Yemen's Houthis say fire ballistic missile towards Saudi capital". The Hindu. 20 במאי 2017. נבדק ב-21 במאי 2017. {{cite web}}:  (עזרה)
↑  "Protests erupt in Yemen as Trump visits Saudi Arabia". PBS NewsHour (באנגלית אמריקאית). ארכיון מ-2017-06-04. נבדק ב-2017-05-21.
טראמפ חותם על עסקת נשק במהלך ביקורו בערב הסעודית יחד עם המלך סלמאן
שי אליאס

שי אליאס (נולד ב-25 בפברואר 1999) הוא כדורגלן ישראלי, המשחק בעמדת הקשר האחורי בקבוצת הפועל באר שבע מליגת העל ובנבחרת ישראל.
קריירת מועדונים

אליאס גדל בהרצליה ובילדותו עסק בג'ודו, ובגיל שמונה החל לשחק כדורגל והצטרף למחלקת הנוער של הפועל תל אביב. כשהיה בן 14 עבר למחלקת הנוער של הפועל ניר רמת השרון, אך כעבור חצי שנה חזר להפועל תל אביב. ב-25 בדצמבר 2016, בטרם הגיע לגיל 18, ערך אליאס את הופעת הבכורה שלו בקבוצה הבוגרת של הפועל תל אביב, כשנכנס כמחליף במשחק חוץ מול הפועל באר שבע בליגת העל שהסתיים בתיקו 1–1. ב-12 בינואר 2017 פתח לראשונה בהרכב הקבוצה, בהפסד החוץ 1–2 לעירוני קריית שמונה, לאחר שהקבוצה נכנסה להליך של פירוק ושחקנים רבים נעדרו. בסך הכול שותף אליאס בתשעה משחקי ליגה בעונת 2016/2017, ובסופה ירדה הקבוצה לליגה הלאומית.
בעונת 2017/2018 המשיך אליאס לשחק בקבוצת הנוער של הפועל תל אביב, ובמקביל שותף בשמונה משחקים בליגה הלאומית והעפיל עם הקבוצה בחזרה לליגת העל. בעונת 2018/2019 הפך אליאס לשחקן סגל קבוע בקבוצה וערך 21 הופעות בליגת העל, מתוכן פתח בהרכב ב-13 משחקים.
את עונת 2019/2020 פתח אליאס בהפועל תל אביב, אך ב-18 בספטמבר 2019 הושאל עד תום העונה לסקציה נס ציונה, העולה החדשה לליגת העל. ב-5 באוקטובר ערך את הופעת הבכורה שלו בקבוצה, כשנכנס כמחליף בהפסד 0–3 למכבי חיפה. בסך הכל ערך אליאס 16 הופעות בליגת העל במדי נס ציונה, ובתום העונה חזר להפועל תל אביב.
ב-3 במרץ 2021 כבש אליאס את שער הבכורה שלו בקריירה, בהפסד 1–2 למכבי חיפה. בסיום אותה העונה העפיל עם הקבוצה לגמר גביע המדינה, בו פתח בהרכב בהפסד הפועל 1–2 למכבי תל אביב לאחר הארכה.
ב-29 ביוני 2022 חתם אליאס לארבע עונות בהפועל באר שבע ששילמה תמורתו 750 אלף דולר.
נבחרות ישראל

בעבר, רשם הופעה אחת במדי נבחרת נוער ב' של ישראל עד גיל 18, שתי הופעות במדי נבחרת הנוער עד גיל 19, ולזכותו גם שער אחד מתוך שש הופעות במדי הנבחרת הצעירה עד גיל 21.
ב-25 בספטמבר 2022 זומן לראשונה לסגל נבחרת ישראל הבוגרת על ידי המאמן הלאומי אלון חזן, וב-27 בספטמבר 2022, ערך את הופעה הבכורה בהפסד במשחק הידידות בחוץ 1–2 למלטה.
חיים אישיים

אליאס הוא בעל דרכון פורטוגלי.
תארים

הפועל באר שבע
אלוף האלופים: 2022
הערות שוליים

↑  מאור רחמני, ‏קמארה ואבו עביד בהפועל ת"א, אליאס בנס ציונה, באתר ONE‏, 18 בספטמבר 2019
↑  איציק כלפי, ‏רשמי: שי אליאס חתם בהפועל ב"ש לארבע שנים, באתר ONE‏, 29 ביוני 2022
↑  ההתאחדות לכדורגל בישראל - פרטי שחקן, באתר www.football.org.il
↑  דורון בן דור, ‏פורסם סגל הנבחרת למלטה: שבירו וחטואל בפנים, באתר ONE‏, 25 בספטמבר 2022
↑  Shay Elias, worldfootball.net (באנגלית)
הופעת ההתנהגות האנושית המודרנית: אתרי ההתיישבות של הפלייסטוקן בדרום אפריקה
הערות שוליים

↑  Human Rights, Liberation and Reconciliation: Nelson Mandela Legacy Sites
↑  Nomination Text, Pages 19-64
↑  The Pinnacle Caves
↑  Nomination Text, Page 53